Source: https://mikkeli.cloudnc.fi/fi-FI/Toimielimet/Kaupunginhallitus/Kokous_3122018/Ryhmaperhepaivakoti_Varaviikarin_lakkaut(15976)
Timestamp: 2020-08-04 14:28:36+00:00

Document:
Ryhmäperhepäiväkoti Varaviikarin lakkauttaminen ja siirtäminen Rantakylän päiväkodin ryhmäksi | Mikkeli
Kokous 3.12.2018
Ryhmäperhepäiväkoti Varaviikarin lakkauttaminen ja siirtäminen Rantakylän päiväkodin ryhmäksi
Kaupunginhallitus, kokous 3.12.2018
§ 452 Ryhmäperhepäiväkoti Varaviikarin lakkauttaminen ja siirtäminen Rantakylän päiväkodin ryhmäksi
MliDno-2018-1188
Rantakylätalossa on omassa kodissaan toimivien perhepäivähoitolasten varahoitopiste/ryhmäperhepäiväkoti Varaviikari. Varaviikarissa työskentelee yksi lastenhoitaja ja kaksi perhepäivähoitajaa, joista toisella on lastenhoitajan pätevyys. Ryhmässä on kirjoilla yhdeksän vakinaista lasta, joista kaksi on subjektiivisella varhaiskasvatusoikeudella 20 t/vko olevaa lasta ja käyttävät samaa paikkaa. Paikkoja varahoidolle on neljä. Iältään lapset ovat 1- 4 vuotta. Varaviikarin ryhmän toiminta on suunniteltu siirrettävän ja muutettavan Rantakylän päiväkodin lapsiryhmäksi 6.8.2018 alkaen, jolloin Rantakylän päiväkoti on siirtynyt väistötiloihin Rantakylän koulun läheisyyteen.
Suunnitelmissa on ollut, että Varaviikari siirtyy uuteen Rantakylän päiväkotiin sen valmistuessa. Asia on kuitenkin aikaistunut, kun Rantakylätalon tiloja on kerrottu tarvittavan muuhun käyttöön jossakin vaiheessa. Rantakylän päiväkoti siirtyy väistötiloihin syksyllä 2018 ja Varaviikarinkin ryhmän on jo tässä vaiheessa mahdollista siirtyä päiväkotiin. Toisaalta myös perhepäivähoidon varahoito Rantakylän alueelta keskitetään Vuorikadulle syksystä 2018 alkaen.
Perhepäivähoitaja siirtyy hoitamaan lapsia omaan kotiin. Lastenhoitajan koulutuksen saaneilla on myös alustavat sijoitussuunnitelmat Rantakylän päiväkotiin ja perhepäivähoidon varahoitajaksi.
Varaviikarin henkilöstölle on järjestetty YT-lain mukaiset neuvottelut 21.5.2018.
Vanhempien kuulemistilaisuus pidettiin 24.5.2018. Tilaisuudesta on kirjoitettu muistio, joka on liitteenä.
Kasvatus- ja opetuslautakunta päättää esittää kaupunginhallitukselle ja edelleen valtuustolle, että ryhmäperhepäiväkoti Varaviikari lakkautetaan ja perustetaan Rantakylän päiväkodin ryhmä 6.8.2018 alkaen.
Asiasta käydyn keskustelun aikana Jenni Kolmisoppi Petri Tikkasen kannattamana esitti, että asia jätetään pöydälle lisäselvityksiä varten. Eero Aho Juha Hakkaraisen kannattamana teki vastaehdotuksen, että Varaviikareiden toiminta jatkuu nykyisissä tiloissa toistaiseksi.
Julistettuaan keskustelun päättyneeksi puheenjohtaja totesi, että on tehty esittelijän esityksestä kaksi poikkeavaa kannatettua esitystä ja esitti asian ratkaistavaksi äänestyksellä siten, että ensin äänestetään kättennostoäänestyksellä asian käsittelyn jatkamisesta siten, että ne jotka kannattavat Jenni Kolmisopin esitystä asian pöydälle jättämisestä, äänestävät Kyllä ja ne, jotka kannattavat asian käsittelyn jatkamista tässä kokouksessa äänestävät Ei ja sen jälkeen, mikäli asian käsittelyä jatketaan tässä kokouksessa äänestetään esittelijän esitys Eero Ahon esitystä vastaan. Äänestysesitys hyväksyttiin.
Suoritetussa kättennostoäänestyksessä annettiin 2 Kyllä ääntä (Jenni Kolmisoppi ja Petri Tikkanen) ja 9 Ei ääntä (Juha Hakkarainen, Hanne Vainio, Janne Strengell, Eero Aho, Kirsi Pokkinen, Saara Vauhkonen, Taina Harmoinen, Ulla Yli-Karro ja Juuso Lahikainen)
Puheenjohtaja totesi, että asian käsittelyä jatketaan tässä kokouksessa.
Seuraavaksi puheenjohtaja esitti, että ne jotka kannattavat esittelijän esitystä äänestävät Kyllä ja ne, jotka kannattavat Eero Ahon esitystä äänestävät Ei. Äänestysesitys hyväksyttiin. Suoritetussa äänestyksessä annettiin 3 Kyllä ääntä (Saara Vauhkonen, Taina Harmoinen ja Ulla Yli-Karro) ja 8 Ei ääntä (Juuso Lahikainen, Jenni Kolmisoppi, Juha Hakkarainen, Hanne Vainio, Janne Strengell, Petri Tikkanen, Eero Aho ja Kirsi Pokkinen).
Puheenjohtaja totesi, että Eero Ahon esitys on tullut kasvatus- ja opetuslautakunnan päätökseksi.
Kasvatus- ja opetuslautakunta, 22.11.2018
Rantakylätalossa on ryhmäperhepäiväkoti Varaviikari, joka toimi syyskuun 2018 loppuun asti lisäksi omassa kodissaan toimivien perhepäivähoitolasten varahoitopaikkana. Varaviikarissa työskentelee yksi lastenhoitaja ja kaksi perhepäivähoitajaa, joista toisella on lastenhoitajan pätevyys. Ryhmässä on tällä hetkellä kirjoilla seitsemän vakinaista lasta, joista yksi on subjektiivisella varhaiskasvatusoikeudella 20 t/vko. Rantakylän alueen perhepäivähoidon varahoito on siirtynyt lokakuun 2018 alusta lukien keskustaan, keskitettyyn perhepäivähoidon varahoitopisteeseen Vaahteramäkeen.
Varaviikarin ryhmän toiminta joutuu siirtymään pois Varaviikarin tiloista kuluvan vuoden loppuun mennessä. Kysyttäessä asiasta lokakuun alussa tilapalveluilta ja Naistingin toimitusjohtajalta, vuokraus- ja käyttöpalveluiden palvelupäällikkö kertoi, että tilojen tulee olla tyhjänä 1.1.2019, jolloin tiloissa aloitetaan saneeraus- ja muutostyöt. Näin ollen Varaviikarin on siirryttävä Rantakylän päiväkodin tiloihin päiväkodin lapsiryhmäksi 2.1.2019 mennessä.
Perhepäivähoitaja siirtyy avustajaksi Valkosenmäen päiväkotiin. Lastenhoitajan koulutuksen saaneet henkilöt siirtyvät lastenhoitajan tehtäviin Rantakylän päiväkotiin.
Vanhempien toinen kuulemistilaisuus pidettiin 6.11.2018. Tilaisuudesta on kirjoitettu muistio, joka on liitteenä.
Kasvatus- ja opetuslautakunta esittää kaupunginhallitukselle ja edelleen kaupunginvaltuustolle, että ryhmäperhepäiväkoti Varaviikari lakkautetaan ja lapsiryhmä siirtyy Rantakylän päiväkodin ryhmäksi 2.1.2019 alkaen.
Kaupunginhallitus esittää kaupunginvaltuustolle, että ryhmäperhepäiväkoti Varaviikari lakkautetaan ja lapsiryhmä siirtyy Rantakylän päiväkodin ryhmäksi 2.1.2019 alkaen.
Liite Kh Muistio Varaviikarin vanhempien kuulemistilaisuudesta.pdf (pdf, 124 kt)
§ 440 Kokouksen laillisuus ja päätösvaltaisuus
§ 441 Pöytäkirjan tarkastus
§ 442 Ilmoitusasiat
§ 443 Otto-oikeus/lautakuntien/viranhaltijoiden päätökset
§ 444 Kaupunginvaltuuston kokouksen 8.10.2018 täytäntöönpanot
§ 445 Ilmoitus irtisanoutumisesta henkilöstöjohtajan virasta
§ 446 Henkilöstöaterioiden hinnat vuodelle 2019
§ 447 Kaupungin pankkitilien käyttöoikeudet 2018
§ 448 Rantakylän päiväkodin ja nuorisotalon hankesuunnitelma
§ 449 Valtuustoaloite: Varhaiskasvatuksen henkilöstön nimikkeiden muuttaminen vastaamaan nykyistä lainsäädäntöä
§ 450 Ihastjärven koulun lakkaaminen ja yhdistäminen Kalevankankaan kouluun
§ 451 Rahulan koulun lakkaaminen ja yhdistäminen Sairilan kouluun
§ 453 Talouden seuranta 10/2018 ja määrärahaesitykset
§ 454 Henkilöstösuunnitelma 2019-2022
§ 455 Talousarvio vuonna 2019
§ 456 Muut asiat, kaupunginhallitus
§ 457 Mikkelin kaupungin hallintosäännön muutokset (lisäpykälä)

References: § 452

§ 440

§ 441

§ 442

§ 443

§ 444

§ 445

§ 446

§ 447

§ 448

§ 449

§ 450

§ 451

§ 453

§ 454

§ 455

§ 456

§ 457